《洞仙歌 其四 庚申乐净锦棠盛开作》
宋代·丘崇

花中尤物，欲赋无佳句。深染燕脂浅含露。被春寒无赖，不放全开，才半吐，翻与留连妙处。

人间称绝色，倾国倾城，试问太真似花否。最娉婷，偏艳冶，百媚千娇，谁道许，须要能歌解舞。

算费尽、春工到开时，甚却付、连宵等闲风雨。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。